*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*221. számú előterjesztés*

Bátaszék Város Önkormányzata Képviselő-testületének 2017. szeptember 27-én,

16,00 órakor megtartandó ülésére

*A Petőfi Sándor Művelődési Ház felújításának I. üteméhez kivitelező kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette:**  Bozsolik Zoltán városüzemeltetési mb. irodavezető    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2017. 09. 26. |

**Tisztelt Képviselő-testület!**

Bátaszék Város Önkormányzatának Képviselő-testülete a 228/2017.(VIII.30.) önkormányzati határozatával döntött a Petőfi Sándor Művelődési Ház felújításának I. ütemében az épület elektromos hálózatának teljes felújításáról.

Ajánlattételre szóló felhívás került kiküldésre öt vállalkozónak, melynek tárgya:

Petőfi Sándor Művelődési Ház felújításának I. ütemében az épület elektromos hálózat teljes felújítása.

Az ajánlattételi határidő lejártáig kettő ajánlattevő nyújtotta be ajánlatát. Az ajánlatok formai és tartalmi szempontoknak megfelelnek.

ELEKTRO MASTER Kereskedelmi és Szolgáltató Betéti Társaság

7140 Bátaszék, Babits u. 47.

4.693.214,- Ft+ 27% Áfa (Ft) összesen: 5.960.382,- Ft

V & V ELECTRO Korlátolt Felelősségű Társaság (7147 Alsónána, Rákóczi utca 2/A)

3.480.700,- Ft+ 27% Áfa (Ft) összesen: 4.420.489,- Ft

A legalacsonyabb ajánlati árat a **V & V ELECTRO Korlátolt Felelősségű Társaság** adta bruttó 4.420.489Ft összeggel, ezért javasoljuk az ajánlattevővel történő szerződéskötést.

A 228/2017.(VIII.30.) önkormányzati határozat rendelkezik az I. ütem forrás biztosításáról is, ami 1.536.000 Ft elnyert támogatásból, 3.965.958 Ft (saját forrás) a 2017. évi költségvetésből, míg 3.535.724 Ft (saját forrás) a 2018. évi költségvetésből került biztosításra. Így a rendelkezésre álló forrás 9.037.682 Ft. Ebből a forrásból a villamoshálózat teljes felújítására bruttó 8.056.880 Ft keretösszeget terveztünk. Az alábbi táblázatban szerepeltettük az egyes munkafázisokat, illetve kereteket:

|  |  |  |
| --- | --- | --- |
| **Munkafázis megnevezése** | **költség/keret** | **Státusz** |
| büfésarok megépítése | 335.500 | kész |
| folyosó burkolása | 550.046 | kész |
| helységek festése | 94.298 | kész |
| elektromos hálózat teljes felújítása | 4.420.489 | elbírálás alatt |
| műszaki ellenőr és helyreállítás utáni festés | 1.600.000 (keret) | előkészítés alatt |
| szabad felhasználású keret | 2.037.349 | felhasználásra vár |

Megjegyzés:

A kivitelezés jellegéből (felújítás) adódóan előre nem látható munkák (pótmunka) elvégzésére is sor kerülhet, ami a szabad felhasználású keret összegét csökkentheti.

A táblázatból kitűnik, hogy a jóváhagyott keretből várhatóan mintegy 2 millió forint nem szükséges a már jóváhagyott feladatok elvégzéséhez. Ebből következően a képviselő-testületnek a későbbiek során el kellene döntenie, hogy ezzel az összeggel csökkenti-e a 2018. évre e feladatokhoz jóváhagyott keretet, vagy újabb feladat megvalósítását rendeli a kerethez, mint például a fűtéskorszerűsítést előkészítő tervek elkészítését.

Kérem vitassák meg az előterjesztést és támogassák a határozati javaslatot.

***H a t á r o z a t i j a v a s l a t :***

**Petőfi Sándor Művelődési Ház felújításának I. ütemében az épület elektromos hálózatának teljes felújítására**

Bátaszék Város Önkormányzatának Képviselő-testülete;

1. az elektromos hálózat teljes felújítása feladatok elvégzésével a legalacsonyabb ajánlati árat tevő **V & V ELECTRO Korlátolt Felelősségű Társaságo**t (7147 Alsónána, Rákóczi utca 2/A) bízza meg,
2. felhatalmazza a város polgármesterét a feladat ellátására vonatkozó szerződés aláírására.

*Határidő:* 2017. október 20.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*:

V & V ELECTRO Korlátolt Felelősségű Társaságot

Bátaszéki KÖH városüz. iroda

Bátaszéki KÖH pénzügyi iroda

irattár